CELEX: 32019R0255
Language: el
Date: 2019-02-13 00:00:00
Title: Εκτελεστικός κανονισμός (ΕΕ) 2019/255 της Επιτροπής, της 13ης Φεβρουαρίου 2019, για την τροποποίηση του εκτελεστικού κανονισμού (ΕΕ) αριθ. 821/2014 περί καθορισμού κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για τη μεταβίβαση και διαχείριση των συνεισφορών των προγραμμάτων, την υποβολή εκθέσεων σχετικά με τα μέσα χρηματοοικονομικής τεχνικής, τα τεχνικά χαρακτηριστικά των μέτρων πληροφόρησης και επικοινωνίας για τις πράξεις και το σύστημα καταγραφής και αποθήκευσης των δεδομένων

14.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 43/15
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/255 ΤΗΣ ΕΠΙΤΡΟΠΗΣ
         της 13ης Φεβρουαρίου 2019
         για την τροποποίηση του εκτελεστικού κανονισμού (ΕΕ) αριθ. 821/2014 περί καθορισμού κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για τη μεταβίβαση και διαχείριση των συνεισφορών των προγραμμάτων, την υποβολή εκθέσεων σχετικά με τα μέσα χρηματοοικονομικής τεχνικής, τα τεχνικά χαρακτηριστικά των μέτρων πληροφόρησης και επικοινωνίας για τις πράξεις και το σύστημα καταγραφής και αποθήκευσης των δεδομένων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (1), και ιδίως το άρθρο 46 παράγραφος 3 και το άρθρο 115 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) αριθ. 821/2014 της Επιτροπής (2) καθορίζει, μεταξύ άλλων, τα τεχνικά χαρακτηριστικά των μέτρων πληροφόρησης και επικοινωνίας. Λόγω αλλαγών στο κεφάλαιο II του τίτλου III του τρίτου μέρους του κανονισμού (ΕΕ) αριθ. 1303/2013, όπως θεσπίστηκαν με τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (3), ο τίτλος του εκτελεστικού κανονισμού (ΕΕ) αριθ. 821/2014 και ο τίτλος του κεφαλαίου II θα πρέπει να τροποποιηθούν αναλόγως.
                  
               
                     (2)
                  
                  
                     Για να αποφευχθεί κάθε περιττή διοικητική επιβάρυνση, αλλά και για λόγους απλούστευσης, η απαίτηση να περιλαμβάνεται στην ονομασία ενός μέσου χρηματοοικονομικής τεχνικής αναφορά στο γεγονός ότι υποστηρίζεται από τα Ευρωπαϊκά Διαρθρωτικά και Επενδυτικά Ταμεία («ΕΔΕΤ») θα πρέπει να αρθεί. Σύμφωνα με το άρθρο 6 παράγραφος 1 στοιχείο β) του κατ' εξουσιοδότηση κανονισμού (ΕΕ) αριθ. 480/2014 της Επιτροπής (4), οι τελικοί αποδέκτες μέσων χρηματοοικονομικής τεχνικής πρέπει, ωστόσο, να ενημερώνονται ότι η χρηματοδότηση παρέχεται στο πλαίσιο προγραμμάτων που συγχρηματοδοτούνται από τα ΕΔΕΤ. Συνεπώς, η άρση της υποχρέωσης να αναγράφεται η ονομασία του μέσου χρηματοοικονομικής τεχνικής δεν έχει επιπτώσεις στις απαιτήσεις προβολής και επικοινωνίας όσον αφορά τη στήριξη προς τους τελικούς αποδέκτες. Ως εκ τούτου, το άρθρο 4 παράγραφος 4 του εκτελεστικού κανονισμού (ΕΕ) αριθ. 821/2014 θα πρέπει να τροποποιηθεί αναλόγως.
                  
               
                     (3)
                  
                  
                     Το παράρτημα I του εκτελεστικού κανονισμού (ΕΕ) αριθ. 821/2014 της Επιτροπής καθορίζει το υπόδειγμα για την υποβολή εκθέσεων σχετικά με τα μέσα χρηματοοικονομικής τεχνικής που διέπονται από τα άρθρα 37 έως 46 του κανονισμού (ΕΕ) αριθ. 1303/2013. Ορισμένες από τις εν λόγω διατάξεις τροποποιήθηκαν με τον κανονισμό (ΕΕ, Ευρατόμ) 2018/1046.
                  
               
                     (4)
                  
                  
                     Στο άρθρο 38 παράγραφος 1 του κανονισμού (ΕΕ) αριθ. 1303/2013 εισάγεται νέα επιλογή υλοποίησης για τον συνδυασμό των ΕΔΕΤ με χρηματοοικονομικά προϊόντα της ΕΤΕπ στο πλαίσιο του Ευρωπαϊκού Ταμείου Στρατηγικών Επενδύσεων, όπως ορίζεται περαιτέρω στο νέο άρθρο 39α του εν λόγω κανονισμού. Ως εκ τούτου, είναι αναγκαίο να συμπεριληφθεί αυτή η επιλογή υλοποίησης στο τμήμα σχετικά με την περιγραφή του μέσου χρηματοοικονομικής τεχνικής και των ρυθμίσεων εφαρμογής, και να συμπεριληφθούν νέα πεδία δεδομένων στο πεδίο του υποδείγματος για την υποβολή εκθέσεων σχετικά με τα μέσα χρηματοοικονομικής τεχνικής, όσον αφορά την πρόοδο για την επίτευξη της αναμενόμενης μόχλευσης, έτσι ώστε να αποτυπώνονται οι συνεισφορές των ΕΔΕΤ σε μέσα χρηματοοικονομικής τεχνικής που συνδυάζουν την εν λόγω συνεισφορά με χρηματοδοτικά προϊόντα της ΕΤΕπ στο πλαίσιο του Ευρωπαϊκού Ταμείου Στρατηγικών Επενδύσεων.
                  
               
                     (5)
                  
                  
                     Στο άρθρο 38 παράγραφος 4 του κανονισμού (ΕΕ) αριθ. 1303/2013 αποσαφηνίστηκαν οι κανόνες για την απευθείας ανάθεση σε δημόσιες τράπεζες ή ιδρύματα. Ως εκ τούτου, είναι αναγκαίο να αντικατοπτρίζεται η εν λόγω αποσαφήνιση, με τη συμπερίληψη του είδους του φορέα υλοποίησης μέσων χρηματοοικονομικής τεχνικής στο πεδίο του υποδείγματος για την υποβολή εκθέσεων σχετικά με τα μέσα χρηματοοικονομικής τεχνικής που αναφέρεται στον προσδιορισμό των φορέων υλοποίησης μέσων χρηματοοικονομικής τεχνικής και των φορέων διαχείρισης του ταμείου χαρτοφυλακίου, κατά περίπτωση.
                  
               
                     (6)
                  
                  
                     Σύμφωνα με την ενεργό διαχείριση ταμειακών διαθεσίμων, το άρθρο 44 του κανονισμού (ΕΕ) αριθ. 1303/2013 επιτρέπει τη χρηματοδότηση αρνητικών επιτοκίων που παράγονται ως αποτέλεσμα επενδύσεων των ΕΔΕΤ, σύμφωνα με το άρθρο 43 του κανονισμού (ΕΕ) αριθ. 1303/2013, από πόρους που επιστρέφονται στο μέσο χρηματοοικονομικής τεχνικής. Ως εκ τούτου, είναι αναγκαίο να ευθυγραμμιστούν οι απαιτήσεις υποβολής εκθέσεων με τη νέα αυτή διάταξη. Η εν λόγω ευθυγράμμιση θα πρέπει να πραγματοποιηθεί στο πεδίο του υποδείγματος για την υποβολή εκθέσεων σχετικά με τα μέσα χρηματοοικονομικής τεχνικής, όσον αφορά τα ποσά που επιστρέφονται στα μέσα χρηματοοικονομικής τεχνικής από επενδύσεις.
                  
               
                     (7)
                  
                  
                     Το νέο άρθρο 43α του κανονισμού (ΕΕ) αριθ. 1303/2013 αποσαφηνίζει τους κανόνες που διέπουν τη διαφοροποιημένη μεταχείριση επενδυτών που λειτουργούν βάσει της αρχής της οικονομίας της αγοράς, σε περίπτωση επιμερισμού των κερδών και του κινδύνου. Ως εκ τούτου, είναι αναγκαίο να ευθυγραμμιστεί η διατύπωση του υποδείγματος για την υποβολή εκθέσεων σχετικά με τα μέσα χρηματοοικονομικής τεχνικής με την αποσαφηνισμένη διάταξη στο τμήμα που αφορά τους τόκους και άλλες προσόδους που προκύπτουν από τη στήριξη των ΕΔΕΤ προς το μέσο χρηματοοικονομικής τεχνικής, τους πόρους προγράμματος που επιστρέφονται στα μέσα χρηματοοικονομικής τεχνικής από επενδύσεις, όπως αναφέρεται στα άρθρα 43 και 44, και τα ποσά που χρησιμοποιούνται για τη διαφοροποιημένη μεταχείριση που αναφέρεται στο άρθρο 43α.
                  
               
                     (8)
                  
                  
                     Στο άρθρο 46 του κανονισμού (ΕΕ) αριθ. 1303/2013 εξορθολογίζονται οι υποχρεώσεις υποβολής εκθέσεων όσον αφορά τα μέσα χρηματοοικονομικής τεχνικής, ώστε να αποφεύγονται ορισμένες επικαλύψεις. Ως εκ τούτου, είναι αναγκαίο να εναρμονιστούν οι πληροφορίες που απαιτούνται στο πεδίο δεδομένων 40 με την υποχρέωση υποβολής εκθέσεων που προβλέπεται στο άρθρο 46 παράγραφος 2 στοιχείο θ) του κανονισμού (ΕΕ) αριθ. 1303/2013. Είναι επίσης αναγκαίο να μεταφερθεί η απαίτηση υποβολής έκθεσης σχετικά με την αξία των επενδύσεων μετοχικού κεφαλαίου σε σχέση με το προηγούμενο έτος στο πλαίσιο του τίτλου VII του υποδείγματος για την υποβολή εκθέσεων σχετικά με τα μέσα χρηματοοικονομικής τεχνικής που διέπονται από το άρθρο 46 παράγραφος 2 στοιχείο θ) του κανονισμού (ΕΕ) αριθ. 1303/2013. Για να αποφεύγεται περιττή διοικητική επιβάρυνση και για να εξασφαλίζεται συνέπεια με τα συστήματα υποβολής εκθέσεων που έχουν ήδη καθοριστεί από τις αρχές διαχείρισης, η μεταφορά του υφιστάμενου πεδίου δεδομένων 40 στο πλαίσιο του τίτλου VII, με στόχο τη διασφάλιση συνέπειας με την αντίστοιχη παραπομπή στο άρθρο 46 παράγραφος 2 στοιχείο θ) του κανονισμού (ΕΕ) αριθ. 1303/2013, δεν θα πρέπει να οδηγήσει σε νέα αρίθμηση, μολονότι ο τίτλος του θα πρέπει να ευθυγραμμίζεται με το εν λόγω άρθρο.
                  
               
                     (9)
                  
                  
                     Για να αποφεύγεται η επικάλυψη ορισμένων απαιτήσεων και για να ευθυγραμμίζονται με τις απαιτήσεις του άρθρου 46 παράγραφος 2 στοιχείο η) του κανονισμού (ΕΕ) αριθ. 1303/2013, η αναφορά στην αξία των επενδύσεων και συμμετοχών απαλείφεται από το τμήμα σχετικά με την πρόοδο επίτευξης της αναμενόμενης μόχλευσης, στο υπόδειγμα υποβολής εκθέσεων σχετικά με μέσα χρηματοοικονομικής τεχνικής.
                  
               
                     (10)
                  
                  
                     Ως συνέπεια των αλλαγών στα άρθρα 37 έως 46 του κανονισμού (ΕΕ) αριθ. 1303/2013 που αναφέρονται στις αιτιολογικές σκέψεις 3 έως 9, το παράρτημα I του εκτελεστικού κανονισμού (ΕΕ) αριθ. 821/2014 θα πρέπει να τροποποιηθεί αναλόγως.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής συντονισμού για τα ΕΔΕΤ.
                  
               
                     (12)
                  
                  
                     Προκειμένου να διασφαλιστεί η ασφάλεια δικαίου και να περιοριστούν στο ελάχιστο οι διαφορές μεταξύ των τροποποιημένων διατάξεων του κανονισμού (ΕΕ) αριθ. 1303/2013 που εφαρμόζονται από τις 2 Αυγούστου 2018 ή νωρίτερα, σύμφωνα με το άρθρο 282 του κανονισμού (ΕΕ, Ευρατόμ) 2018/1046, και των διατάξεων του παρόντος κανονισμού, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (13)
                  
                  
                     Συνεπώς, ο εκτελεστικός κανονισμός (ΕΕ) αριθ. 821/2014 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) αριθ. 821/2014 τροποποιείται ως εξής:
            
                        (1)
                     
                     
                        Ο τίτλος αντικαθίσταται από το ακόλουθο κείμενο:
                        «Εκτελεστικός κανονισμός (ΕΕ) αριθ. 821/2014 της Επιτροπής, της 28ης Ιουλίου 2014, περί καθορισμού κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για τη μεταβίβαση και διαχείριση των συνεισφορών των προγραμμάτων, την υποβολή εκθέσεων σχετικά με τα μέσα χρηματοοικονομικής τεχνικής, τα τεχνικά χαρακτηριστικά των μέτρων πληροφόρησης, επικοινωνίας και προβολής για τις πράξεις και το σύστημα καταγραφής και αποθήκευσης των δεδομένων».
                     
                  
                        (2)
                     
                     
                        Ο τίτλος του κεφαλαίου II αντικαθίσταται από το ακόλουθο κείμενο:
                        «ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΩΝ ΜΕΤΡΩΝ ΠΛΗΡΟΦΟΡΗΣΗΣ, ΕΠΙΚΟΙΝΩΝΙΑΣ ΚΑΙ ΠΡΟΒΟΛΗΣ ΓΙΑ ΤΙΣ ΠΡΑΞΕΙΣ ΚΑΙ ΟΔΗΓΙΕΣ ΓΙΑ ΤΗ ΔΗΜΙΟΥΡΓΙΑ ΤΟΥ ΕΜΒΛΗΜΑΤΟΣ ΤΗΣ ΕΝΩΣΗΣ ΚΑΙ ΤΟΝ ΚΑΘΟΡΙΣΜΟ ΤΩΝ ΤΥΠΟΠΟΙΗΜΕΝΩΝ ΧΡΩΜΑΤΩΝ».
                     
                  
                        (3)
                     
                     
                        Το άρθρο 4 παράγραφος 4 αντικαθίσταται από το ακόλουθο κείμενο:
                        
                           «4.   Η ονομασία «Ευρωπαϊκή Ένωση» γράφεται πάντα ολογράφως. Η γραμματοσειρά που χρησιμοποιείται σε συνδυασμό με το έμβλημα της Ένωσης μπορεί να είναι κάποια από τις ακόλουθες: Arial, Auto, Calibri, Garamond, Trebuchet, Tahoma, Verdana, Ubuntu. Δεν επιτρέπονται πλάγιες ή υπογραμμισμένες παραλλαγές ούτε η χρήση ειδικών εφέ για τους χαρακτήρες. Η θέση του κειμένου σε σχέση με το έμβλημα της Ένωσης δεν παρεμποδίζει το έμβλημα της Ένωσης κατά κανένα τρόπο. Το μέγεθος των χρησιμοποιούμενων χαρακτήρων είναι ανάλογο του μεγέθους του εμβλήματος. Το χρώμα των χαρακτήρων είναι ανακλαστικό κυανό (reflex blue), μαύρο ή λευκό, ανάλογα με το υπόβαθρο.».
                        
                     
                  
                        (4)
                     
                     
                        Το παράρτημα I του εκτελεστικού κανονισμού (ΕΕ) αριθ. 821/2014 τροποποιείται σύμφωνα με το παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 347 της 20.12.2013, σ. 320.
         
            (2)  Εκτελεστικός κανονισμός (ΕΕ) αριθ. 821/2014 της Επιτροπής, της 28ης Ιουλίου 2014, περί καθορισμού κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για τη μεταβίβαση και διαχείριση των συνεισφορών των προγραμμάτων, την υποβολή εκθέσεων σχετικά με τα μέσα χρηματοοικονομικής τεχνικής, τα τεχνικά χαρακτηριστικά των μέτρων πληροφόρησης και επικοινωνίας για τις πράξεις και το σύστημα καταγραφής και αποθήκευσης των δεδομένων (ΕΕ L 223 της 29.7.2014, σ. 7).
         
            (3)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (4)  Κατ' εξουσιοδότηση κανονισμός (ΕΕ) αριθ. 480/2014 της Επιτροπής, της 3ης Μαρτίου 2014, για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας (ΕΕ L 138 της 13.5.2014, σ. 5).
      
      
         
            ΠΑΡΑΡΤΗΜΑ
            Το παράρτημα I του εκτελεστικού κανονισμού (ΕΕ) αριθ. 821/2014 τροποποιείται ως εξής:
            
                        (1)
                     
                     
                        το πεδίο δεδομένων 7.2 αντικαθίσταται από το ακόλουθο κείμενο:
                        
                                    «7.2
                                 
                                 
                                    Μέσο χρηματοοικονομικής τεχνικής που έχει συσταθεί σε εθνικό, περιφερειακό, διακρατικό ή διασυνοριακό επίπεδο, η διαχείριση του οποίου γίνεται από ή με ευθύνη της διαχειριστικής αρχής που αναφέρεται στο άρθρο 38 παράγραφος 1 στοιχείο β), το οποίο στηρίζεται από συνεισφορές προγραμμάτων των ΕΔΕΤ βάσει του άρθρου 38 παράγραφος 4 στοιχεία α), β), γ) και δ) του κανονισμού (ΕΕ) αριθ. 1303/2013»·
                                 
                              
                  
                        (2)
                     
                     
                        προστίθεται νέο πεδίο δεδομένων 7.3:
                        
                                    «7.3
                                 
                                 
                                    Μέσο χρηματοοικονομικής τεχνικής που συνδυάζει χρηματοδοτική συνεισφορά από τη διαχειριστική αρχή με χρηματοδοτικά προϊόντα της ΕΤΕπ στο πλαίσιο του Ευρωπαϊκού Ταμείου Στρατηγικών Επενδύσεων σύμφωνα με το άρθρο 39α, που αναφέρεται στο άρθρο 38 παράγραφος 1 στοιχείο γ)»·
                                 
                              
                  
                        (3)
                     
                     
                        το πεδίο δεδομένων 10 αντικαθίσταται από το ακόλουθο κείμενο:
                        
                                    «10
                                 
                                 
                                    Νομικό καθεστώς του μέσου χρηματοοικονομικής τεχνικής, σύμφωνα με το άρθρο 38 παράγραφος 6 και το άρθρο 39α παράγραφος 5 στοιχείο β) του κανονισμού (ΕΕ) αριθ. 1303/2013 [μόνο για τα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχεία β) και γ)]: καταπιστευματικός λογαριασμός που έχει ανοιχθεί στο όνομα του φορέα υλοποίησης και για λογαριασμό της διαχειριστικής αρχής ή ξεχωριστή χρηματοδοτική μονάδα στο πλαίσιο ενός χρηματοπιστωτικού ιδρύματος»·
                                 
                              
                  
                        (4)
                     
                     
                        ο τίτλος III αντικαθίσταται από το ακόλουθο κείμενο:
                        «ΙΙΙ.   
                              Προσδιορισμός του φορέα υλοποίησης του μέσου χρηματοοικονομικής τεχνικής και του φορέα διαχείρισης ταμείου χαρτοφυλακίου κατά περίπτωση, που αναφέρονται στο άρθρο 38 παράγραφος 1 σημεία α), β) και γ) του κανονισμού (ΕΕ) αριθ. 1303/2013 [άρθρο 46 παράγραφος 2 στοιχείο γ) του κανονισμού (ΕΕ) αριθ. 1303/2013]»·
                        
                     
                  
                        (5)
                     
                     
                        το πεδίο δεδομένων 11.1 αντικαθίσταται από το ακόλουθο κείμενο:
                        
                                    «11.1
                                 
                                 
                                    Είδος φορέα υλοποίησης σύμφωνα με το άρθρο 38 παράγραφος 4 και το άρθρο 39α παράγραφος 5 του κανονισμού (ΕΕ) αριθ. 1303/2013: υφιστάμενο ή νεοσύστατο νομικό πρόσωπο με ειδικό σκοπό την εφαρμογή μέσων χρηματοοικονομικής τεχνικής· η Ευρωπαϊκή Τράπεζα Επενδύσεων· το Ευρωπαϊκό Ταμείο Επενδύσεων· διεθνής χρηματοπιστωτικός οργανισμός στον οποίο κράτος μέλος είναι μέτοχος· κρατική τράπεζα ή ίδρυμα, που έχει συσταθεί ως νομική οντότητα που εκτελεί χρηματοπιστωτικές δραστηριότητες σε επαγγελματική βάση· φορέας δημοσίου ή ιδιωτικού δικαίου· διαχειριστική αρχή που αναλαμβάνει άμεσα εκτελεστικά καθήκοντα (μόνο για δάνεια και εγγυήσεις)»·
                                 
                              
                  
                        (6)
                     
                     
                        ο τίτλος VII αντικαθίσταται από το ακόλουθο κείμενο:
                        «VII.   
                              Τόκοι και άλλα έσοδα που προκύπτουν από τη στήριξη από τα ΕΔΕΤ προς το μέσο χρηματοοικονομικής τεχνικής, πόροι προγράμματος που επιστρέφονται στα μέσα χρηματοοικονομικής τεχνικής από επενδύσεις, όπως αναφέρεται στα άρθρα 43 και 44, ποσά που χρησιμοποιούνται για διαφοροποιημένη μεταχείριση, όπως αναφέρεται στο άρθρο 43α, και αξία των επενδύσεων κεφαλαίου συμμετοχών όσον αφορά τα προηγούμενα έτη [άρθρο 46 παράγραφος 2 στοιχεία ζ) και θ) του κανονισμού (ΕΕ) αριθ. 1303/2013]»·
                        
                     
                  
                        (7)
                     
                     
                        το πεδίο δεδομένων 37 αντικαθίσταται από το ακόλουθο κείμενο:
                        
                                    «37
                                 
                                 
                                    Ποσό των πόρων που αποδίδονται στα ΕΔΕΤ, οι οποίοι χρησιμοποιήθηκαν σύμφωνα με τα άρθρα 43α και 44»·
                                 
                              
                  
                        (8)
                     
                     
                        το πεδίο δεδομένων 37.1 αντικαθίσταται από το ακόλουθο κείμενο:
                        
                                    «37.1
                                 
                                 
                                    Από τα οποία καταβλήθηκαν ποσά για διαφοροποιημένη μεταχείριση επενδυτών που λειτουργούν σύμφωνα με την αρχή της οικονομίας της αγοράς, οι οποίοι χορηγούν πόρους για τη στήριξη από τα ΕΔΕΤ προς το μέσο χρηματοοικονομικής τεχνικής ή επενδύουν από κοινού στο επίπεδο του τελικού αποδέκτη (σε ευρώ)»·
                                 
                              
                  
                        (9)
                     
                     
                        προστίθεται νέο πεδίο δεδομένων 37.3:
                        
                                    «37.3
                                 
                                 
                                    Από τα οποία προορίζονται ποσά για την κάλυψη των ζημιών στο ονομαστικό ύψος της συνεισφοράς των ΕΔΕΤ στο μέσο χρηματοοικονομικής τεχνικής που οφείλονται σε αρνητικό επιτόκιο, εάν οι εν λόγω ζημίες προκύπτουν παρά την ενεργό διαχείριση των ταμειακών διαθεσίμων από τους φορείς που εφαρμόζουν τα χρηματοοικονομικά μέσα (σε ευρώ)»·
                                 
                              
                  
                        (10)
                     
                     
                        μετά το νέο πεδίο δεδομένων 37.3 παρεμβάλλεται το ακόλουθο νέο πεδίο δεδομένων 40:
                        
                                    «40
                                 
                                 
                                    Αξία των επενδύσεων κεφαλαίου συμμετοχών όσον αφορά τα προηγούμενα έτη (σε ευρώ)»·
                                 
                              
                  
                        (11)
                     
                     
                        ο τίτλος VIII αντικαθίσταται από το ακόλουθο κείμενο:
                        «VIΙΙ.   
                              Πρόοδος επίτευξης του αναμενόμενου αποτελέσματος μόχλευσης των επενδύσεων που πραγματοποιούνται από το μέσο χρηματοοικονομικής τεχνικής [άρθρο 46 παράγραφος 2 στοιχείο η) του κανονισμού (ΕΕ) αριθ. 1303/2013]»·
                        
                     
                  
                        (12)
                     
                     
                        προστίθεται νέο πεδίο δεδομένων 38.1Α:
                        
                                    «38.1Α
                                 
                                 
                                    Συνεισφορά στο πλαίσιο χρηματοπιστωτικού προϊόντος της ΕΤΕπ που δεσμεύτηκε στη συμφωνία χρηματοδότησης με τον φορέα υλοποίησης του μέσου χρηματοοικονομικής τεχνικής [μόνο για τα μέσα στο πλαίσιο του άρθρου 38 παράγραφος 1 στοιχείο γ)] (σε ευρώ)»·
                                 
                              
                  
                        (13)
                     
                     
                        προστίθεται νέο πεδίο δεδομένων 38.2Α:
                        
                                    «38.2Α
                                 
                                 
                                    Συνεισφορά στο πλαίσιο χρηματοπιστωτικού προϊόντος της ΕΤΕπ που καταβάλλεται στο μέσο χρηματοοικονομικής τεχνικής [μόνο για τα μέσα στο πλαίσιο του άρθρου 38 παράγραφος 1 στοιχείο γ)] (σε ευρώ)»·
                                 
                              
                  
                        (14)
                     
                     
                        προστίθεται νέο πεδίο δεδομένων 38.3Α:
                        
                                    «38.3Α
                                 
                                 
                                    Συνεισφορά στο πλαίσιο χρηματοπιστωτικού προϊόντος της ΕΤΕπ που κινητοποιείται σε επίπεδο τελικού αποδέκτη [μόνο για τα μέσα στο πλαίσιο του άρθρου 38 παράγραφος 1 στοιχείο γ)] (σε ευρώ)»·
                                 
                              
                  
                        (15)
                     
                     
                        απαλείφεται το πεδίο δεδομένων 40 του τίτλου VIII.